Մայր հայրենիքը կանչում է (Վոլգոգրադ)

«Մայր հայրենիքը կանչում է» (ռուս.՝ Родина-мать зовёт! Rodina-Mat' zovyot!)՝ Ստալինգրադի ճակատամարտին նվիրված հուշարձան Ռուսաստանի Վոլգոգրադ քաղաքում՝ Մամաև կուրգան բարձունքի վրա։ Աշխարհի ամենաբարձր արձաններից մեկն է, ամենաբարձրը Ռուսաստանում և Եվրոպայում։ Տվյալներ Հուշարձանի հեղինակներն են քանդակագործ Եվգենի Վուչետիչը և Նիկոլայ Նիկիտինը։ 1967 թվականին հուշարձանը համարվել է ամենամեծն աշխարհում, 87 մետր, ֆիգուրը՝ 52 մետր, թուրը՝ 33 մետր։ Մինչև հուշարձան բարձրացող 200 աստիճանները խորհրդանշում են Ստալինգրադի ճակատամարտի 200 օրերը։ Հուշարձանը պատկերված է Վոլգոգրադի մարզի դրոշի և զինանշանի վրա։ Առավել հավանական է այն տեսակետը, որ արձանի նախատիպը եղել է մարզիկ-սկավառակաձիգ Նինա Դումբաձեն, իսկ դեմքը քանդակագործը կերտել է իր կնոջ՝ Վերայի նմանությամբ։ Տարբեր տվյալներով՝ քանդակի համար որպես բնորդ հանդես են եկել նաև Անաստասիա Անտոնովնա Պեշկովան, Վալենտինա Իզոտովան կամ Եկատերինա Գրեբնևան։ Խորհրդային Միության մարշալ Վասիլ Իվանովիչ Չուկովը, խորհրդային հայտնի դիպուկահար Վասիլ Զայցևը, ով 25 զինվոր է սպանել Ստալինգրադի ճակատամարտի ժամանակ, թաղված են հուշահամալիրի տարածքում։ Կառուցվածքային խնդիրներ Ստորգետնյա ջրերի մակարդակի բարձրացման պատճառով հուշարձանի հենքը տեղաշարժվել է։ Քանի որ արձանը հենքի վրա չէ, իր քաշի շնորհիվ տեղում է մնացել՝ տեղաշարժվելով միայն 20 սմ։ 2010 թվականին կատարվել են վերականգնողական աշխատանքներ։ Գրականություն Scott W. Palmer, "How Memory was Made: The Construction of the Memorial to the Heroes of the Battle of Stalingrad", The Russian Review 68։3 (July 2009), 373-407. Ծանոթագրություններ Արտաքին հղումներ Google Maps Satellite view of statue in Volgograd The Motherland Calls: Russia's symbol of victory (23 minute RT documentary) YouTube video of Родина-мать зовёт! ("Rodina Mat' Zovyot!") View from the top and inside